Indiakameleon

Indiakameleon er den østligste av alle kameleonarter.

Den ligner på de andre artene i slekten Chamaeleo i kroppsbygning og levevis. Utbredelsen omfatter den sørøstlige delen av Sind i Pakistan, vestlige og sørlige deler av India, og  den nordlige delen av Sri Lanka. Den er vanlig i Tamil Nadu, men er ellers ganske sjelden.

Etter at superkontinentet Gondwana ble brutt opp dannet India og Madagaskar en periode et lite kontinent, men utbredelsen til indiakameleonen skyldes ikke kontinentaldrift. Fylogenetiske undersøkelser viser at kameleonene har spredd seg fra Madagaskar etter at øya ble isolert, og at forfedrene til indiakameleonen  har vandret via Afrika og Arabia. Jemenkameleonen er den nærmeste slektningen til indiakameleonen.

Eksterne lenker 
 

 Srilankian Reptiles – Family Chamaeleonidae (Chameleon)
 TrekNature – Chamaeleo zeylanicus
 A Connoisseur's Eyes – Indian Chameleon (Chamaeleo zeylanicus)

Kameleoner
Krypdyr formelt beskrevet i 1768
Dyr formelt beskrevet av Josephus Nicolaus Laurenti